Туристичка организација Љиг
Туристичка организација Љиг је једна од јавних установа општине Љиг, основана као Туристички савез 1969. године.

Туристички савез је 30. марта 2001. године трансформисан у Туристичку организацију општине Љиг.

Делатност 
Културно историјско наслеђе, као и богатство природе на територији општине Љиг, доприноси развоју различитих видова туризма: бањског, излетничког, сеоског, спортско-рекреативног, манифестационог, ловног, транзитног, верског итд.

У циљу промоције туристичких вредности на територији општине, Туристичка организација обавља следеће активности:
 пријем и боравак туриста, као и пружање свих неопходних информација
 организује, односно учествује у организацији манифестација на територији општине Љиг
 сарађује са свим локалним интересним групама (привредним субјектима, организацијама…) на формирању и пласману туристичких производа
 припрема и израђује промотивни материјал
 обавља остале послове у складу са Законом о туризму и Статутом ТОО Љиг.

Манифестације на територији општине Љиг 
Туристичка организација представља општину Љиг на бројним манифестацијама у земљи и иностранству, а у вези са туристичком понудом општине Љиг. 

Манифестације на територији општине су:
 Косидба на Рајцу (јул)
 Златна рајачка лисица (јануар)
 Меморијал Чика Душко Јовановић (април)
 Љишке културне вечери (јул)
 Моравачко ћемане (август)
 Шумадијски вашари (јун, август и октобар)
 Дан чистих планина на Рајцу (септембар)
 Хаџи-Ђерини дани (септембар)

Извори

Спољашње везе 
 

Туристичке организације
Култура у Љигу
Културно наслеђе Западне Србије